da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en cs it cs da da en en cs de da da da en en de da da da da da da da da da da da da da da da da da da da da da en sv da da da de de da de da da en da da da fa da da da da nds da ca da sv da da da ca da en da fr da en da en en en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Hyperkaliæmi - information til sundhedsfaglige - Medicin.dk
Martin Egfjord (Forfatter), Dansk Nefrologisk Selskab
Jeppe Hagstrup Christensen (Referent), Dansk Nefrologisk Selskab
Indledning | Behandlingsvejledning | Referencer
Kaliumindholdet i plasma er primært bestemt af forholdet mellem kalium indtaget via kosten, fordelingen af kalium mellem ekstra- og intracellulærrummet samt den renale kaliumudskillelse.
Udskillelsen øges ved adaptationsmekanismer under indtagelse af kaliumrig kost ved stigende renalt tubulært flow og ved aldosterons epiteliale effekter, herunder i de distale dele af nefronet. Insulin og katekolaminer stimulerer kaliumoptagelsen i cellerne (inkl. muskulaturen).
Nedsat renal K+ -udskillelse især pga. akut og kronisk nyreinsufficiens, manglende aldosteroneffekt, herunder ved binyrebarkinsufficiens, samt ved brugen af kaliumbesparende diuretika, ACE-hæmmere, angiotensin II-receptorantagonister og reninhæmmere. Endvidere ved metabolisk acidose, herunder ved NSAID-behandling.
Øget transport af intracellulært K+ til ekstracellulærfasen, fx pga. dysreguleret diabetes, metabolisk acidose, betydelig vævskatabolisme (traumer, brandsår, sepsis), hæmolyse eller hård fysisk aktivitet samt ved den sjældne autosomale dominante sygdom periodisk hyperkaliæmisk paralyse.
Diætetisk tilførsel hos patienter med nyreinsufficiens, herunder ved gastro-intestinal blødning eller ved intravenøs kaliuminfusion, fx ved multiple blodtransfusioner.
"Falsk" hyperkaliæmi (pseudohyperkaliæmi) pga. hæmolyse in vitro i forbindelse med blodprøvetagning.
Neuromuskulære: Træthed og kraftesløshed.
Kardiale: Hjertestop i forbindelse med ventrikulær takykardi, ventrikelflimmer eller asystoli. Ekg-forandringer i form af høje teltformede T-takker og forkortet QT-interval er ofte de første forandringer; men også breddeøgede QRS-komplekser, AMI-lignende ekg-forandringer (pseudo-infarkt), forlænget PR-interval, manglende P-takker og AV-blok kan ses.
Behandlingen af hyperkaliæmi sigter mod at
hæmme hyperkaliæmiens negative kardiale effekt,
øge udskillelsen og nedsætte optagelsen af K+,
øge transporten af K+ fra ekstracellulærfasen ind i cellerne.
Ved plasma K+ > 6 mmol/l er der behov for akut behandling og kardial monitorering:
Et eller flere af nedenstående behandlingsprincipper kan anvendes i prioriteret rækkefølge:
Al indgift af K+ og lægemidler med hyperkaliæmisk virkning, herunder kaliumbesparende diuretika, ACE-hæmmere, angiotensin II-receptor-antagonister, renin-hæmmere samt NSAID seponeres.
Forceret diurese og kaliurese til timediurese over 100-150 ml/t med i.v. indgift af kaliumfri væske samt loop-diuretika. Furosemiddosis: 40-250 mg, afhængigt af nyrefunktion. Effekt efter 0,5-1 time. Virkningsvarighed er nogle timer. Kan gentages afhængigt af effekt op til døgndosis på 1(-2) g (evt. ækvipotent dosis af bumetanid (40:1).
Vejledning om kaliumbegrænset diæt er ofte indiceret hos patienter med oligurisk nyreinsufficiens.
Ved plasma-K+ i intervallet 6,0-7,0 mmol/l anvendes et eller flere af nedenstående medikamina afhængigt af den kliniske situation:
Virkningsmekanisme: 1 g natrium- eller calciumpolystyrensulfonat binder 1,6 mmol K+, hvorved den intestinale kaliumabsorption nedsættes, og den fækale udskillelse øges.
Dosis: 15-45 g oralt eller rektalt evt. efterfulgt af klysma.
Effekt efter 1-2 timer. Virkningsvarighed få timer. Kan gentages efter behov.
8,4 g patiromer 1 gang dgl.
Effekt, som anført ovenfor efter 4-7 timer. Ved persisterende hyperkaliæmi kan dosis justeres med 8,4 mg ad gangen i intervaller på mindst 1 uge til højst 25,2 g dgl.
10 g natriumzirconiumcyclosilicat 3 gange dgl. til normokaliæmi (1-2 døgn) derefter 5-10 g dgl., indtil tilstanden stabiliseres. Effekt efter 1-4 timer.
Præparaterne bør anvendes med forsigtighed hos patienter med tendens til obstipation og bør ikke anvendes til patienter med ileus eller colitis - herunder Clostridium-infektion.
Virkningsmekanisme: Displacering af K+ til intracellulærrummet.
Dosis: Hurtig i.v. indgift af 100 ml 50 % glucose tilsat 16 IE hurtigtvirkende insulin.
Effekt efter 0,5-1 time. Virkningsvarighed 2-3 timer. Kan gentages efter behov. Blodsukker bør monitoreres hos patienter med diabetes mellitus med henblik på evt. yderligere indgift af hurtigtvirkende insulin.
Benyttes ved kardiale ledningsforstyrrelser (gives herudover ved plasma- K+ > 7,0 mmol/l).
Virkningsmekanisme: Displacering af K+ intracellulært.
Dosis: 10-20 ml calciumchlorid eller calciumgluconat i.v. indgivet over 5-10 min.
Effekt inden for 1-5 min. Virkningsvarighed 0,5-2 timer.
Virkningsmekanisme: Korrektion af metabolisk acidose og displacering af K+ intracellulært.
Dosis: 100 ml natriumhydrogencarbonat 8,4 % (1 mmol/ml) i.v.
Effekt inden for 30 min. Virkningsvarighed 2-3 timer. Forsigtighed ved samtidig lungestase.
Virkningsmekanisme: Displacering af K+ intracellulært.
Dosis og effekt: Infusion/injektion af 0,5 mg eller inhalation af 20 mg terbutalin eller salbutamol reducerer plasma-K+ med ca. 1 mmol/l i løbet af 20-30 min.
Virkningsvarighed formentlig få timer - dog nogen resistens ved kronisk uræmi.
Dosis: 0,1-0,3 mg fludrocortisonacetat pr. døgn ved mistanke om hypoaldosteronisme.
Ved plasma-K + > 6,5 mmol/l skal tillige overvejes:
Hæmodialyse fjerner K+ betydeligt hurtigere end peritonealdialyse. Ved normal nyrefunktion er det yderst sjældent, at der er behov for dialyse. Hos patienter med akut og kronisk nyreinsufficiens med plasma-K+ > 6,5 mmol/l er dialyse derimod ofte indiceret.
Plasma-K+ > 7,0 mmol/l kan være livstruende.
4607. KDIGO. Acute Management of Hyperkalemia: What We Know & What We Need to Know. 2018; , https://kdigo.org/wp-content/uploads/2018/04/4.-Rossignol-KDIGO-acute-HK_public.pdf (Lokaliseret 3. marts 2022)
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø